open-index/open-wikipedia-markdown huggingface dataset:
Brahim Hemdani

**Brahim Hemdani** (s. 15. maaliskuuta 1978 Colombes, Ranska) on algerialainen entinen jalkapalloilija. Hän oli pelipaikaltaan keskikenttäpelaaja.

## Ura
Hemdani aloitti uransa AS Cannesissa, jossa hän pelasi pari kautta ennen siirtymistään RC Strasbourg. Strasbourgissa hän vietti kolme kautta, pelaten hieman yli 50 liigaottelua. Vuosien 2001 ja 2005 välillä Hemdani pelasi Marseillessa, jossa hän oli auttamassa joukkuetta UEFA Cupin loppuotteluun vuonna 2004. 14. kesäkuuta 2005 hän siirtyi Rangersiin neljän vuoden sopimuksella. Hänet hyllytettiin toiseksi viimeisellä kaudellaan, jonka myötä Hemdani päätti jättää seuran 1. kesäkuuta 2009. Myöhemmin hän päätti myös uransa kyseiseen kauteen.

### Maajoukkueura
Hemdani toimi Ranskan alle 21-vuotiaiden maajoukkueen kapteenina. Sittemmin aikuisten tasolla hän pelasi Algerian maajoukkueessa kaksi ottelua vuoden 2008 aikana.

## Aiheesta muualla
*Hemdanin profiili soccerbase.comin sivuilla
Hila (optiikka)

**Hila** on optiikassa käytetty levy, jossa on yhdensuuntaisia ja toisistaan yhtä etäällä olevia rakoja tai uurteita, tyypillisesti useita satoja millimetrillä. Hila voi olla heijastava tai läpäisevä (**heijastushila** tai **läpäisyhila**). Sopivasti muotoiltu hila hajottaa valoa spektriksi diffraktio-ilmiön avulla.

Hilan viereisten rakojen välimatkaa sanotaan **hilavakioksi** (d). Mitä lähempänä raot ovat toisiaan eli mitä pienempi hilavakio on, sitä voimakkaampi on taipuminen eli diffraktio hilassa. Hilan diffraktio voidaan selittää Huygensin periaatteen avulla: raot hilassa toimivat alkeisaaltojen lähteinä. Samassa vaiheessa olevat aallot vahvistavat toisiaan (**valomaksimi**), ja vastakkaisessa vaiheessa olevat aallot heikentävät toisiaan (**valominimi**).

CD- ja DVD-levyt voivat toimia heijastushilana, sillä ne koostuvat samansuuruisista uurteista. Urista heijastuvan valon interferenssi tuottaa levyyn sateenkaaren värit. 

Hilaa käytetään erottamaan valosta eri aallonpituuksia. Hilaan osuessaan eri aallonpituudet heijastuvat eri kulmissa, jolloin pistemäisestä valonlähteestä muodostuu raita. Hilalla voidaan saavuttaa huomattavasti prismaa parempi erottelukyky aallonpituuden suhteen, parhaimmillaan yli 100&nbsp;000 (eli esimerkiksi 500 nanometrin aallonpituuden kohdalla erotuskyky on parempi kuin 0,005 nanometriä.)

Hilavakio on hilaan tehtyjen rakojen välinen välimatka ja se on yleensä noin mikrometrin luokkaa. Hilavakio on ilmaistu hiloissa yleensä viivoja per pituusyksikkö -tavalla, jolloin hilavakio on tämän käänteisluku (600 viivaa/mm olisi täten 1/600 * 10^-3 m).
Hilavakio voidaan määrittää suuntaamalla laservalo, jonka aallonpituus *l* tunnetaan, hilan läpi ja mittaamalla laserin taittumakulma *a* ja laskemalla kaavalla

d=l/sin(a)\,

## Lähteet

## Aiheesta muualla
Takashi Shimizu

**Takashi Shimizu** ( *Shimizu Takashi*, s. 27. heinäkuuta 1972 Maebashi, Gunman prefektuuri, Japani) on japanilainen elokuvaohjaaja. Hän on tehnyt *Ju-on*- ja *Kauna*-kauhuelokuvasarjoja.

## Valikoitu filmografia
* *[[Katasumi ja 4444444444]]*, osia elokuvasta *[[Gakkô no kaidan G]]* (1998)
* *[[Ju-on|Ju-on: The Curse]]* (2000)
* *[[Ju-on 2|Ju-on: The Curse 2]]* (2000)
* ** (2001)
* *[[Ju-On: The Grudge]]* (2000)
* *[[Ju-On: The Grudge 2 - Kirous jatkuu]]* (2003)
* *[[Kauna]]* (2004)
* *[[Marebito]]* (2004)
* *[[Rinne (elokuva)|Rinne]]* (2005)
* *[[Kauna 2]]* (2006)

## Aiheesta muualla
*
Final Fantasy Collection

**Final Fantasy Collection** () on Japanissa vuonna 1999 PlayStationille julkaistu kokoelma, johon kuuluu kolme Squaren kehittämää roolipeliä, *[[Final Fantasy IV]]*, *[[Final Fantasy V]]* ja *[[Final Fantasy VI]]*. Pelien alkuperäiset versiot kehitettiin Super Family Computerille, ja *Collectionin* lisäksi  ne ovat ilmestyneet PlayStationille erillisinä peleinä. *Final Fantasy Collectionista* julkaistiin myös rajoitettu 50 000 kappaleen erä, johon lukeutui pelien ohella *[[Final Fantasy]]* -aiheinen herätyskello.

*Final Fantasy Collectionin* pelimekaniikka, grafiikka ja audio eivät sisällä huomattavia eroja Super Famicom -versioihin nähden. *Collectionin* peleihin on kuitenkin lisätty PlayStationin tehojen mahdollistamia animaatioita ja bonusgallerioita.

## Länsimaiset vastineet
Japanin ulkopuolella *Final Fantasy Collectionia* ei julkaistu, mutta sen sisältämät pelit tulivat silti saataville eri muodoissa Pohjois-Amerikan ja Euroopan markkinoille. Parhaiten kokoelmaa vastaa *[[Final Fantasy Anthology]]*, jonka amerikkalainen julkaisu sisältää *Final Fantasy V*:n ja *Final Fantasy VI*:n, eurooppalainen taas näistä ensimmäisen sekä *Final Fantasy IV*:n. Euroopassa *Final Fantasy VI* tuli saataville yksittäisenä pelinä; Pohjois-Amerikassa *Final Fantasy IV* ilmestyi *[[Final Fantasy Chronicles]]* -kokoelman ohessa.

## Vastaanotto
*Final Fantasy Collectionia* myytiin pelin julkaisuvuonna yli 400 000 kappaletta, minkä ansiosta se oli vuoden 31. parhaiten myynyt japanilainen konsolipeli. *[[Famitsū|Shūkan Famitsū]]* -lehti antoi pelille arvosanaksi 54/60, joka perustui kuuden eri arvostelijan yhteistulokseen. Arvioijista kaksi antoi pelille täydet 10 pistettä.

## Lähteet

## Aiheesta muualla
* ''Final Fantasy Collection'' Square Enixin virallisella sivustolla 
*
Gamma Doradus

**Gamma Doradus** (&gamma; Dor, Gam Dor, HR 1338, Gl 167.1) on eteläisellä tähtitaivaalla Kultakalan tähtikuviossa sijaitseva tähti, jonka kirkkaus on 4,25. Se on 66 valovuoden päässä Maasta. Tähti on F4-tyypin jättiläistähti, jonka pintalämpötila on 7&nbsp;000 kelviniä. Luminositeetti 6 aurinkoa, säde 1,6 Aurinkoa ja massa 1,6 Aurinkoa. Tähti polttaa yhä vetyä ytimessään. Tältä tähdeltä ei ole havaittu seuralaisia tai eksoplaneettoja. Gamma Doradus on kirkkaudeltaan muuttuva tähti, harvinaista tyyppiä, joka on nimetty tähden itsensä mukaan.

## Lähteet

## Aiheesta muualla
*Gamma Doradus
Twofish

**Twofish** on symmetrinen salaus, joka käyttää 128-bitin lohkosalausmenetelmää ja maksimissaan 256-bittistä salausavainta. Tämä salausmenetelmä on saanut suosionsa vahvan salauksen ja nopeutensa ansiosta. Twofishin nopeus ohjelmallisissa toteutuksissa on pitkille viesteille suurin piirtein samaa luokkaa AES:n kanssa, joskin lyhyille viesteille AES on moninkertaisesti nopeampi Twofishin alustuksen hitauden vuoksi.

## Kehitys
Twofish oli yksi viidestä finalistista kilpailussa AES (Advanced Encryption Standard) salauksen valinnasta. Kilpailussa valittiin DES-salauksekselle seuraajaa. Twofish on myös patentoimaton ja ilmainen. 

Bruce Schneier, John Kelsey, Doug Whiting, David Wagner, Chris Hall ja Niels Ferguson kehittivät Twofish-salauksen vuonna 1998. Twofish on kehitetty  Blowfish-salausmenetelmästä, jonka kehitti Bruce Schneier.

Twofish samoin kuin Blowfish ja DES käyttävät Feistel-salausta.

## Kryptoanalyysi
Paras tunnettu hyökkäys Twofishille on vuonna 2000 Shiho Moriain ja Yiqun Lisa Yinin julkaisema typistetty differentiaalinen kryptoanalyysi, joka pätee koko salausmenetelmälle. Julkaisun mukaan on mahdollista löytää typistettyä differentiaalia noudattava lohkopari noin 251:lla valitulla lähdetekstillä. Vuonna 2005 Schneier torjui analyysin hyödyllisyyden sellaisenaan, joskin myönsi, että kryptoanalyysiä voi ehkä käyttää tunnistushyökkäyksessä.

## Lähteet
Richard Kuhn

**Richard Kuhn** (3. joulukuuta 1900 &ndash; 1. elokuuta 1967) oli saksalainen biokemisti. Hän toimi Max Planck -instituutin johtajana vuodesta 1929. Kuhn tutki karotenoidien rakennetta sekä A- ja B-vitamiineja. Hän sai Nobelin kemianpalkinnon vuonna 1938. Natsit eivät päästäneet häntä noutamaan mitaliaan tuolloin, vaan hän sai sen vasta toisen maailmansodan jälkeen.

Kuhn teki väitöskirjansa Münchenin yliopistossa Richard Willstätterin ohjauksessa vuonna 1922.

Kuhn tutki karotenoideihin kuuluvien yhdisteiden rakennetta. Karotenoidit ovat luonnossa laajalti esiintyviä rasvaliukoisia keltaisia väriaineita. Hän löysi ainakin kahdeksan karotenoidia, valmisti ne puhtaassa muodossa ja määritti niiden koostumuksen. Hän havaitsi, että yksi karotenoidi oli välttämätön tiettyjen levien hedelmöitymiselle. Samanaikaisesti Paul Karrerin kanssa hän ilmoitti B2-vitamiinin koostumuksesta ja eristi ensimmäisenä gramman sitä. Työtovereidensa kanssa hän eristi myös B6-vitamiinin.

## Lähteet
Swingpolkka

**Swingpolkka** on polkkamusiikkiin tanssittava rock'n'swing -tanssi. Askelikko muistuttaa kantapolkan (kansantanssi) askelikkoa ja on myös etäisesti sukua polkalle. Tanssia tanssitaan pääasiassa paikallaan avoimessa otteessa.

Swingpolkkaan tehdään samantyylisiä kuvioita ja musiikintulkintaa kuin muihinkin rock'n'swing -tansseihin, mutta omintakeinen askelikko ja nopea musiikki tekevät swingpolkasta omanlaisensa myös kuvioiden suhteen.
Epäilyksen polttopiste

**Epäilyksen polttopiste** (tunnetaan suomeksi myös nimellä *Paholaisen palapeli*, ) on brittiläinen television rikosdraamasarja. Sitä tehtiin 1990-luvulla ja 2000-luvun alussa. Sarjan pääosassa nähtiin Helen Mirren, joka esitti rikosylikomisario Jane Tennisonia. Sarjaan käsikirjoitti Lynda La Plante.

Sarjaa tehtiin seitsemän tuotantokauden verran. Jokainen jakso oli yleensä kestoltaan noin 200 minuuttia ja jaettiin kahteen jaksoon. Poikkeuksen teki 2. kausi, joka jaettiin neljään osaan, sekä 4. kausi, joka oli kestoltaan yli 300 minuuttia ja joka koostui kolmesta erillisestä osasta.

Suomessa *Epäilyksen polttopistettä* esitti Yle vuosina 1992–2007.

## Tuotantokaudet
* *Epäilyksen polttopiste 1: Paholaisen palapeli* (1991 Iso-Britannia, 207 min., 2 osaa)
* *Epäilyksen polttopiste 2: Operaatio Nadine* (1992 Iso-Britannia, 203 min., 4 osaa)
* *Epäilyksen polttopiste 3: Sielujen kaitsija* (1993 iso-Britannia, 207 min., 2 osaa)
* *Epäilyksen polttopiste 4* (1995 Iso-Britannia)
*: *Kadotettu lapsi* (101 min.)
*: *Sisäpiirit* (102 min.)
*: *Pimeyden haju* (105 min.)
* *Epäilyksen polttopiste 5: Virhearvioita* (1996 Iso-Britannia, 200 min.)
* *Epäilyksen polttopiste 6: Viimeinen todistaja* (2003 Iso-Britannia 200 min., 2 osaa)
* *Epäilyksen polttopiste: Viimeinen näytös* (2006 Iso-Britannia, ~200 min., 2 osaa)

## Esitysnimet
Televisiosarjaa *Epäilyksen polttopiste* on esitetty useissa maissa, ja sen esitysnimiä ovat muun muassa olleet:

* *Suspect n° 1* (Ranska)
* *I mördarens spår* (Ruotsi, SVT)
* *Heißer Verdacht* (Saksa)
* *Epäilyksen polttopiste* (Suomi, YLE)

## Lähteet
Martina McBride

**Martina McBride**, alk. **Martina Mariea Schiff**, (s. 29. heinäkuuta 1966 Kansas, Yhdysvallat) on yhdysvaltalainen country-laulaja. McBridea on nimitetty "kantrimusiikin Celine Dioniksi"

McBride julkaisi esikoisalbuminsa *The Time Has Comen* vuonna 1992. Hän nousi nopeasti suosioon tulevien julkaisujensa turvin ja on ollut ehdolla Grammy-palkinnon saajaksi. Hänet on valittu kolmesti Academy of Country Musicin "vuoden naislaulajaksi". 

Martina meni 15. toukokuuta 1988 naimisiin John McBriden kanssa. Parilla on kolme tytärtä (s. 1994, 1998 ja 2005). Perhe asuu Nashvillessä.

## Lähteet

## Aiheesta muualla
* Viralliset sivut
Black Rain

**Black Rain** on Ozzy Osbournen 22. toukokuuta 2007 julkaistu albumi. Albumi on järjestyksessään Osbournen yhdeksäs pitkäsoitto. Albumi nousi Billboardin listalla sijalle kolme ja on myynyt kultaa Yhdysvalloissa. Singlenä julkaistiin kappaleet "Not Going Away", "I Don't Wanna Stop" ja "Black Rain".

Aiemmista albumeista poiketen tyylillisesti albumilla on vaikutteita mm. industrial- ja thrash metal -genreistä. Tämä tulee esille mm. raskaammista kitara-riffeistä, särö-efektin käytöstä laulussa sekä syntetisaattoreiden runsaammasta käytöstä.

Alun perin albumi julkaistiin Yhdysvalloissa erilaisella digipak-kannella. Japanin painos sisälsi kaksi bonus-raitaa ja iTunes-versio sisälsi vielä yhden erillisen bonus-kappaleen. Marraskuussa 2007 julkaistu Tour Edition sisältää kaikki kolme bonus-raitaa sekä kolme live-raitaa.

## Kappaleet
# 
# 
# 
# 
# 
# 
# 
# 
# 
# 

### Tour Edition
# 
# 
# 
# 
# 
# 

## Kokoonpano
* Ozzy Osbourne – laulu, huuliharppu
* Zakk Wylde – kitara, kosketinsoittimet, taustalaulu
* Rob "Blasko" Nicholson – basso
* Mike Bordin – rummut

## Arvostelut
* Allmusic: 
* Dome.fi: 
* Entertainment Weekly: C+
* Imperiumi.net: 
* Rolling Stone: 
* Soundi: 
* V2.fi: 

## Lähteet

## Aiheesta muualla
* 
*
Subterranean

**Subterranean** on ruotsalaisen melodista death metalia soittavan yhtyeen In Flamesin EP vuodelta 1995. EP on ainoa In Flamesin julkaisu, jolla Henke Forss laulaa. *Subterraneanin* avulla In Flames sai levytyssopimuksen Nuclear Blastin kanssa.

## Kappaleet
#  
#   
#   
#   
#  
#  1
#  1
#   (Metallica-cover)1
#   (Iron Maiden -cover)1
1Bonuskappale

## Kokoonpano
* Henke Forss – laulu
* Jesper Strömblad – kitara
* Glenn Ljungström – kitara
* Johan Larsson – basso
* Daniel Erlandsson – rummut
* Anders Jivarp – rummut (kappaleissa 3 ja 5)

## Lähteet

## Aiheesta muualla
* 
*
Traylor Howard

**Traylor Elizabeth Howard** (s. 14. kesäkuuta 1966 Orlando, Florida, Yhdysvallat) on yhdysvaltalainen näyttelijä.

Howard on näytellyt muun muassa vuosina 2005–2009 Natalie Teegerin roolissa televisiosarjassa *[[Monk (televisiosarja)|Monk]]*. Hän näytteli vuosina 1998–2001 yhtä pääosaa komediasarjassa *[[Kaksi kaveria ja tyttö]]* (kaksi ensimmäistä kautta nimellä *Kaksi kaveria, tyttö ja pizzapaikka*). Elokuvarooleja hänellä on ollut muun muassa elokuvissa *[[Me kaksi & Irene]]* (2000) ja *[[Son of the Mask]]*. 

Howard on ollut kahdesti naimisissa, mutta molemmat liitot ovat päättyneet eroon. Hänen ensimmäinen lapsensa syntyi 2006.

## Aiheesta muualla

*
Roxas

**Roxas** on neljän asutuskeskuksen nimi Filippiineillä:

*Roxas, kaupunki Filippiinien Capizissa
*Roxas, kunta Filippiinien Isabelassa
*Roxas, kunta Filippiinien Oriental Mindorossa
*Roxas, kaupunki Filippiinien Palawanissa
Teijo (nimi)

**Teijo** on suomalainen miehen etunimi. Teijo ja sen vanhempi, vahva asteinen muoto Teiko ovat syntyneet nimestä Tyko, joka perustuu muinaiskreikkalaisen onnen jumalan nimeen *Tycho* ja kreikan kielen sanaan *tykikos*, onnellinen.

Teijon nimipäivä on 29. huhtikuuta. Suomessa nimi Teijo on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 2504 miehelle ja alle viidelle naiselle. Hieman yli puolet Teijo-nimisistä on syntynyt 1960- ja 1970-luvuilla.

## Tunnettuja Teijoja
* Teijo Eloranta, näyttelijä
* Teijo Erkinharju, muusikko
* Teijo Finneman, koripalloilija
* Teijo Havu, kääntäjä
* Teijo Joutsela, laulaja, viulisti ja näyttelijä
* Teijo Jämsä, rumpali
* Teijo Kankaanpää, pesäpalloilija
* Teijo Kettula, basisti
* Teijo Kööpikkä, kuulantyöntäjä
* Teijo Lindström, laulaja, vuoden 2017 tangokuningas
* Teijo-Kalevi Lusa, kirjailija, Raamatun profetioita tutkinut eskatologi
* Teijo Mäenpää, Säkylän kunnanjohtaja
* Teijo Pynnönen, kymmenottelija
* Teijo Räsänen, jääkiekkovalmentaja
* Teijo Savijoki, jääkiekkoilija
* Teijo Tikkanen, rockmuusikko, lauluntekijä ja tuottaja

## Lähteet
Finnpulp

**Finnpulp Oy** on suomalainen metsäteollisuuden yritys. Finnpulp suunnitteli 1,2 miljoonaa tonnia vuodessa tuottavaa, maailman suurinta havusellutehdasta Kuopion Sorsasaloon. Tehtaan kustannusarvio oli 1,4 miljardia euroa. Tehdashanke sai ensin ympäristöluvan, mutta päätöksestä valitettiin. Vaasan hallinto-oikeus hylkäsi tehtaan ympäristöluvista tehdyt valitukset puolentoista vuoden käsittelyn päätteeksi. Korkein hallinto-oikeus kuitenkin epäsi luvan joulukuussa 2019 ja tehdasta ei näin ollen rakenneta alkuperäisessä muodossa. Sen mukaan "tehtaan sijainti Kallaveden rannalla olisi sellainen, että tehtaan suuri ja pitkäaikainen lisäkuormitus voisi aiheuttaa merkittävää vesistön pilaantumista". 

Yhtiö suunnitteli uutta lupakierrosta ja mahdollisesti tehtaan koon pienentämistä, mutta ilmoitti kuitenkin vuonna 2022 luopuvansa tehdashankkeesta Kuopiossa. Finnpulp ei ole tiedottanut mahdollisista uusista suunnitelmista, mutta kertoo saaneensa yhteydenottoja muilta paikkakunnilta Suomessa ja ulkomailla.

## Kuopion sellutehdas

Finnpulpin Kuopioon suunnittelema tehdashanke kaatui, kun yhtiö ei saanut tehtaalle ympäristölupaa. Tehdas olisi ollut maailman suurin havusellutehdas. Valmistuttuaan tehdas olisi työllistänyt 3400 ihmistä.

## Lähteet

## Aiheesta muualla
*Finnpulpin kotisivut
Paanajärven Anni

**Paanajärven Anni** on dokumenttielokuva Vienan Karjalassa sijaitsevasta Paanajärven kylästä, jota uhkasi voimalaitoksen patoaltaan alle jääminen. Ohjaaja on pitkän linjan dokumentaristi Lasse Naukkarinen. Elokuva sai ensi-iltansa Bio Rexissä, Helsingissä, 29. tammikuuta 2006.

Vuonna 2007, pian elokuvan valmistumisen jälkeen, uhka kylän hukuttamisesta näyttää vihdoin väistyneen. Venäjä suojeli kylän patoaltaan rakentamiselta.

Elokuva on esitetty Yle TV2:ssa 25.12.2006 ja 7.10.2007. Se on myös kiertänyt useilla kansainvälisilä dokumenttielokuvafestivaaleilla. Elokuva palkittiin parhaana ammattilaisdokumenttielokuvana Kettupäivillä Helsingissä 2006.

## Elokuvasta
Elokuvassa seurataan Anni Popovan (o.s. Mäkuskhina, 1928 Jyskyjärvi – 4. helmikuuta 2011) elämää. Anni asui Vienan Karjalassa Kemijoen rannalla sijaitsevassa Paanajärven perinnekylässä. Hän oli kylän keskeinen hahmo, kylän johtaja, puuhanainen ja sanavalmis entinen opettaja. 

Paanajärven kylä on ainutlaatuinen vienankarjalainen runokylä, jossa on yhä jäljellä merkittävä osa alkuperäistä rakennuskantaa. Naukkarinen dokumentoi kylän selviytymistarinan tällä suurtyöllään, jonka materiaali kerättiin pitkällä, kuusi vuotta kestävällä seurannalla.

Paanajärvi on harvinaisuus, sillä se on ainoa jäljelle jäänyt alkuperäisasussaan säilynyt vienalaiskylä. Kylää on uhannut patoaltan alle jääminen jo 50 vuoden ajan. Neuvostoliitto suunnitteli Vienan Kemijoen patoamista. Joella sijaitsevaan Valkeakosken kylään oli tarkoitus rakentaa vesivoimalaitos suurine patoaltaineen. Paanajärvi olisi jäänyt veden alle, mutta suunnitelma keskeytyi Neuvostoliiton romahdettua. Kylää on entistetty ja elämää elvytetty suomalaisten avustamana jo vuosien ajan. Kylä valittiin World Monuments Watchin Maailman uhanalaisten perinnekohteiden listalle.

## Lähteet

## Aiheesta muualla
* 
* Iltalehti, 12.2.2011, Paanajärven Anni on kuollut  (uutinen dokumentin kohteen kuolemasta).
* Ilokuva Oy:n kotisivut 
* Finnair-Blue Wings article
Jamoliddin Abdujaparov

**Jamoliddin Mirgarifanovich Abdujaparov** (kansainvälisesti *Djamolidine Abdoujaparov*; s. 28. helmikuuta 1964 Taškent) on uzbekistanilainen uransa päättänyt maantiepyöräilijä. ”Taškentin terminaattoriksi” kutsuttu Abdujaparov muistetaan erinomaisena kirimiehenä, jonka raju ajotyyli aiheutti useita pahoja kolareita. Näistä tunnetuin tapahtui Ranskan ympäriajossa vuonna 1991, jolloin Abdujaparov kaatui pahasti viimeisen etapin loppusuoralla, mutta onnistui kuitenkin pääsemään maaliin voittaen ensimmäisen kerran Tour de Francen pistekilpailun – hän uusi voittonsa vuosina 1993 ja 1994.

Abdujaparov voitti pistekilpailun myös Espanjan ympäriajossa vuonna 1992 ja Italian ympäriajossa 1994. Hänen lisäkseen kaikkien kolmen suuren ympäriajon pistekilpailun ovat voittaneet vain Eddy Merckx ja Laurent Jalabert.

Vuonna 1996 Abdujaparov voitti Ranskan ympäriajossa irtioton jälkeen yllättäen vuoristoetapin. Hänen uransa päättyi doping-käryyn vuoden 1997 Tour de Francessa.

## Saavutuksia
;1997
* 1. Dauphiné Libérén etapeilla 1 ja 3
* 1. Dunkerquen neljän päivän ajon etapilla 6
* 1. Ranskan cup
;1996
* 1. Ranskan ympäriajon etapilla 14 (Besse – Tulle)
* 1. Tirreno–Adriaticon etapilla 2
* 1. Murcian ympäriajon etapilla 1
* 1. Sardinian ympäriajon etapilla 2
;1995 
* 2. Ranskan ympäriajon pistekilpailussa + voittaja etapilla 20 (Sainte Geneviève des Bois – Pariisi)
* 1. Tour Dupont -kilpailun etapilla 3
;1994
* 1. Italian ympäriajon pistekilpailussa (*blue jersey*) ja etapilla 10
* 1. Ranskan ympäriajon pistekilpailussa (*green jersey*) sekä etapeilla 1 (Lille-Euralille – Armentières) ja 20 (Morzine-Avoriaz – Lac Saint-Point)
* 1. Pariisi–Nizza-ajon etapeilla 3 ja 8
* 1. Grand Prix van Steenbergen
* 1. Tour Dupontin etapilla 10
* 2. Alankomaiden ympäriajon kokonaiskilpailussa + voittaja etapeilla 2 ja 4
* 2. De Pannen kolmen päivän ajon kokonaiskilpailussa + voittaja etapeilla 1 ja 3A
* 5. Gent–Wevelgem
;1993
* 1. Ranskan ympäriajon pistekilpailussa (*green jersey*) sekä etapeilla 3 (Vannes – Dinard), 18 (Orthez – Bordeaux) ja 20 (Viry-Chatillon – Pariisi)
* 1. Espanjan ympäriajon etapeilla 9, 12 ja 20
* 1. Sveitsin ympäriajon etapilla 10
* 3. Gent–Wevelgem
;1992
* 1. Espanjan ympäriajon pistekilpailussa (*maglia ciclamino*) sekä etapeilla 2, 4, 11 ja 21
* 1. Volta a la Comunitat Valenciana -kilpailun etapeilla 5 a ja 6
* 1. Britannian ympäriajon etapilla 3
 
;1991
* 1. Gent–Wevelgem
* 1. Giro del Piemonte
* 1. Ranskan ympäriajon pistekilpailussa (*green jersey*) sekä etapeilla 1 (Lyon) ja 4 (Dijon – Rheims) 
* 1. Katalonian ympäriajon etapilla 7
* 1. Murcian ympäriajon etapeilla 2 ja 5
* 1. Semana Siciliana -kilpailun etapilla 1
* 4. Milano–San Remo

## Lähteet

*Saavutukset france-cyclisme.com -sivustolla 

### Viitteet
Peter Cetera

**Peter Paul Cetera** (s. 13. syyskuuta 1944) on yhdysvaltalainen rock-laulaja, -lauluntekijä, -basisti ja -tuottaja, joka toimi ennen soolouraansa Chicago-yhtyeen alkuperäisjäsenenä. 

Cetera syntyi Chicagossa yhdysvaltainpuolalaisen perheen seitsemästä lapsesta toiseksi. Hän oppi soittamaan harmonikkaa viisivuotiaana ja hankki ensimmäisen kitaransa 14-vuotiaana. Lopulta hän siirtyi bassokitaraan. Cetera on kova Beatles- ja Beach Boys -fani, mikä kuuluu hänen musiikissaan: hän on levyttänyt Beatlesien "It's Only Love" -kappaleen sekä käyttänyt Beach Boysien lauluharmonioita kappalessaan "Wishing You Were Here".

Cetera nousi kansainväliseen maineeseen yhtyeessä Chicago, joka aloitti toimintansa 1960-luvun lopussa. Hänen ensimmäinen sooloalbuminsa oli *Peter Cetera* vuonna 1981. Lisäksi hän on tehnyt yhteistyötä mm. Billy Joelin,  Karen Carpenterin, Paul Ankan, Agneta Fältskogin ja Chaka Khanin kanssa. Ceteralla on erinomainen ja tunnistettava tenoriääni, joka sopii täydellisesti popmusiikkiin. Monet Chicagon hiteistä on hänen säveltämiään, kuten suurin myyntimenestys "If You Leave Me Now". Hänellä on ollut myös elokuvarooleja.

Cetera asuu Idahon Sun Valleyssä. Hänellä on kaksi tytärtä: Claire (s. 1983) ja Senna (s. 1997). 

## Sooloalbumit
* *Peter Cetera* (1981)
* *Solitude/Solitaire* (1986)
* *One More Story* (1988)
* *World Falling Down* (1992)
* *One Clear Voice* (1995)
* *You're the Inspiration: A Collection* (1997)
* *Another Perfect World* (2001)
* *You Just Gotta Love Christmas* (2004) 

## Aiheesta muualla
* Viralliset sivut
Mary Carlisle

**Mary Carlisle** (3. helmikuuta 1914 Boston, Massachusetts – 1. elokuuta 2018) oli yhdysvaltalainen näyttelijä. 

Carlisle tuli tunnetuksi 1930-luvun Hollywoodin B-elokuvien tähtenä. Universal Picturesin Carl Laemmle Jr. näki tytön lupauksena jo tämän ollessa lapsi. Carlisle päätti kuitenkin käydä koulun loppuun ennen filmitähden uraa. Ensimmäinen rooli oli elokuvassa *Madam Satan* vuonna 1930. Hän esiintyi muutamissa elokuvissa yhdessä Bing Crosbyn kanssa ja jatkoi näyttelijänuraansa aina vuoteen 1943. Carlisle esiintyi kaikkiaan yli 60 elokuvassa.

Carlisle valittiin WAMPAS Baby Stars -mainoskampanjaan vuonna 1932.

Carlisle teki elokuvauransa jälkeen toisen työuran Elizabeth Arden Salonin johtajana. Hänellä on oma tähti Hollywood Walk of Famella.

## Lähteet
Cyclone (albumi)

**Cyclone** on Tangerine Dreamin albumi, joka julkaistiin Virgin Recordsilla vuonna 1978. Se on yhtyeen ensimmäinen albumi, jolla on mukana myös laulua ja lyriikoita. Kannen on tehnyt Edgar Froese. Vaikka albumia on kautta aikain kritisoitu paljon, se on silti yksi yhtyeen myydyimmistä.

## Kappaleet
* ”Bent Cold Sidewalk” &ndash; 13:05
* ”Rising Runner Missed By Endless Sender” &ndash; 5:00
* ”Madrigal Meridian” &ndash; 20:28

## Kokoonpano
* Christopher Franke 
* Edgar Froese
* Steve Jolliffe
Oscar Tschirky

**Oscar Tschirky** (s.1866,  La Chaux-de-Fonds, Sveitsi – 7. marraskuuta, 1950, New York) oli sveitsiläissyntyinen hovimestari (*maître d'hôtel*) joka oli töissä Delmonico-ravintolassa New Yorkissa ja Waldorf-Astoria-hotellissa Manhattanilla. Hänet tunnetaan nimellä Waldorfin Oscar. Tschirkyä pidetään waldorfinsalaatin ja thousand island -salaatinkastikkeen kehittäjänä. 

## Lähteet
Toni Childs

**Toni Childs** (s. 29. lokakuuta 1957 Orange, Kalifornia) on yhdysvaltalainen laulaja-lauluntekijä. Hän solmi vuonna 1985 levytyssopimuksen A&M Recordsin kanssa ja julkaisi debyyttialbuminsa *[[Union (Toni Childsin albumi)|Unionin]]* vuonna 1988.

Childs on ollut kolmesti ehdolla Grammyn saajaksi ja voittanut Emmy-palkinnon. Hän asuu nykyisin Havaijilla ja on toipunut Gravesin taudista.

## Studioalbumit
* *[[Union (Toni Childsin albumi)|Union]]* (1988)
* *[[House of Hope]]* (1991)
* *[[The Woman's Boat]]* (1994)

## Lähteet

## Aiheesta muualla
* Viralliset sivut
Nootti

**Nootti** on valtion kirjallinen tiedonanto tai kysymys toiselle valtiolle. Sen lähettää yleensä ulkovaltion suurlähettiläs kohdemaan ulkoministeriölle tai päinvastoin. Yleensä nootilla ilmaistaan tyytymättömyyttä toisen valtion tilanteeseen tai toimintaan, ehdotetaan ratkaisua ongelmaan tai pyydetään selvitystä asiasta. Nootti voi olla allekirjoitettu, mutta usein se on allekirjoittamaton, muodoltaan verbaalinootti tai muodoltaan persoonaton muistio.

Noottienvaihto on yleinen tapa tiedustella tai tuoda esille asioita toisen valtion edustajalle. Noottien avulla voidaan myös käydä neuvotteluja ja sopia esimerkiksi jostain käytännöstä maiden välillä. 

Kirje ja nootti eroavat toisistaan, kirjeen laatija on sen itse allekirjoittanut, mutta nootti on hallituksen tai vastaavan elimen lähettämä ilmoitus toisen maan viranomaiselle, yleensä ulkoministeriölle. Venäjä kuitenkin pyrkii diplomaattisessa kanssakäymisessään  sumentamaan kirjeen ja nootin välistä eroavuutta. Suomi on saanut Venäjältä suurta julkisuutta saaneen nootin vuonna 1961 ja ulkoministeri Sergei Lavrovin allekirjoittaman kirjeen muiden ETYJ-maiden joukossa helmikuussa 2022. 

## Katso myös
*Noottikriisi

## Lähteet

## Aiheesta muualla
*  Vesa Häkkinen (31.8.2015) Nootti, apua!  (ulkoministerio.fi)
* Diplomatiskt ABC - N: Note  (regeringen.se)
* 5 FAH-1 H-600. Diplomatic Notes  (state.gov)
Cyclone

**Cyclone** voi tarkoittaa seuraavia asioita:

* *[[Cyclone (albumi)|Cyclone]]*, Tangerine Dream -yhtyeen albumi
* Cyclone, ohjelmointikieli
* Fender Cyclone, kitaramalli
* *[[Cyclone (Baby Bashin albumi)|Cyclone]]*, R&B -laulaja Baby Bashin albumi
** ”Cyclone”, Baby Bashin kappale
* Cyclone, Williamsin kehittämä flipperi
* Cyclone-luokka, Ranskan laivaston torpedoveneluokka
* Cyclone (N9), Cyclone-luokan torpedovene
* FS Cyclone (1925), Ranskan laivaston Bourrasque-luokan hävittäjä
* Wright R-1820-E Cyclone, lentokonemoottori.
Gertrud Fussenegger

**Gertrud Dorn-Fussenegger** (8. toukokuuta 1912 Plzeň – 19. maaliskuuta 2009 Linz) oli itävaltalainen kirjailija. 

Fussenegger aloitti uransa kirjoittamalla historiallisia romaaneja. Hänelle myönnettiin lukuisia kirjallisuuspalkintoja, kuten Konrad–Adenauer-palkinto, Weilheimerin kirjallisuuspalkinto sekä Jean–Paulin palkinto.

## Lähteet

## Aiheesta muualla
* http://www.fussenegger.de/
Fritz Hellwig

**Fritz Hellwig** (3. elokuuta 1912 Saarbrücken – 22. heinäkuuta 2017) oli saksalainen kristillisdemokraattinen poliitikko.

Kirjoitettuaan ylioppilaaksi vuonna 1930 Hellwig opiskeli muun muassa filosofiaa ja historiaa Marburgissa, Wienissä sekä Berliinissä. Hän kuului Saksan liittopäivien jäsen vuosina 1953–1959. Hän oli vuonna 1959 myös Euroopan parlamentin jäsen. 

Hellwig toimi vuosina 1967–1970 Euroopan komission tiede- ja tutkimuskomissaarina. Häntä seurasi Altiero Spinelli. 

## Lähteet
Gusti Wolf

**Gusti Wolf** (11. huhtikuuta 1912 – 5. toukokuuta 2007) oli itävaltalainen näyttelijätär.

Wolf syntyi Wienissä ja pääsi lavalle Burgtheaterissa ensimmäistä kertaa vuonna 1934. Hän jatkoi uraansa Ostravaan, Müncheniin ja Berliiniin. Hänet kiinnitettiin Burgtheateriin jälleen vuonna 1946, ja hän oli sen kunniajäsen vuodesta 1987 lähtien.

Wolf teki elokuvadebyyttinsä vuonna 1937. Hän esiintyi pääasiassa sivurooleissa UFA:n elokuvissa. Hän jatkoi elokuvauraansa toisen maailmansodan jälkeen ja teki yhteistyötä muun muassa Hans Moserin, Susi Nicolettin, Johannes Heestersin, Marika Rökkin ja Oskar Siman kanssa. 

Wolf esiintyi myös televisiosarjoissa. Perheetön Wolf kuoli Wienissä 95 vuoden ikäisenä.

## Aiheesta muualla
*
Chachoengsao

**Chachoengsao** () on kaupunki Thaimaassa noin sata kilometriä Bangkokista itään. Kaupungin halki virtaa Bang Pakong -joki. Chachoengsaota kutsutaan yleisesti nimellä *Paet Riu* (, ). Kaupungissa on 47 076 asukasta. Seudun pääasiallinen elinkeino on riisi ja hedelmäviljelykset.

Chachoengsaon hienoimpia nähtävyyksiä on Ayutthayan kaudella rakennettu buddhalainen temppeli *Wat Sothon Wararam Woravihan*, jossa on kuuluisa kullattu Buddha *Phra Phutthasothon* (Luang Pho Sothon).

Chachoengsao on merkittävä liikenteen solmukohta. Kaupunkiin johtaa Thaimaan valtionrautateiden itäinen rata Bangkokista. 

## Lähteet

## Aiheesta muualla
* Chachoengsaon viralliset sivut
Normi (sosiologia)

**Normi** eli **sosiaalinen normi** on sääntö, jollaisia ryhmä käyttää määrittämään hyväksyttävät ja sopimattomat arvot, uskomukset, asenteet ja käyttäytymismallit. Nämä säännöt voivat olla virallisia tai epävirallisia. Niiden rikkominen voi johtaa vakaviin rangaistuksiin.

Normien noudattaminen usein nostaa yksilön statusta yhteisössään, kun taas niiden rikkominen yleisesti heikentää sitä. Tavoitteena on yhdenmukaistaa yhteisön sisäistä käyttäytymistä ja torjua epätoivottuja käyttäytymisen muotoja. Keskeinen tapa omaksua sosiaaliset normit on yhteisössä tapahtuva kasvatus. Sosiaalisille normeille on tyypillistä, että ne seuraavat yhteiskunnallista muutosta, eli ovat pohjimmiltaan sopimuksenvaraisia.

## Katso myös
*Normi (filosofia)
*Käytöstavat
*Tabu
*Sivilisaatioprosessi

## Lähteet

* 

### Viitteet

## Aiheesta muualla

*
Circuit de Montjuïc

**Circuit de Montjuïc** on moottorirata Montjuïcin laajalla kukkula-alueella Barcelonassa Espanjassa.

Sitä pidettiin aikoinaan yhtenä parhaista ja turvallisimmista Formula 1 -radoista. Rataa ajettiin poikkeuksellisesti vastapäivään.

## Historia
Circuit de Montjuïc on saanut alkunsa Circuit Baix Penedes’stä (jo vuonna 1908) ja Stiges Terramar Circuitista (1923), jotka ajettiin Barcelonan lähellä. Vuonna 1932 kilpailun lähtö oli Montjuïc Parkissa, josta tuli seuraavana vuonna oma kilparatansa, Circuit de Montjuïc.

Vuonna 1969 Espanjan Grand Prix ajettiin radalla, ja se vuorotteli GP:n pitopaikkana Jaraman kanssa. Espanjan Grand Prix 1975 oli muutenkin poikkeuksellinen, sillä kuljettajat olivat sanoneet, etteivät tunteneet itseään radalla turvalliseksi. Emerson Fittipaldi kieltäytyi osallistumasta kilpailuun. Kierroksella 26 Rolf Stommelenin takasiipi irtosi, ja hän syöksyi katsomoon. Onnettomuudessa kuoli viisi katsojaa. Kilpailu lopetettiin puolessa välissä ja pisteet puolitettiin. 

Onnettomuuden jälkeen Montjuïcissa ei enää ajettu Espanjan Grand Prix’ta.

## Formula 1 -voittajat
György Lázár

**György Lázár** (15. syyskuuta 1924 Isaszeg – 2. lokakuuta 2014) oli unkarilainen kommunistipoliitikko, joka toimi maansa pääministerinä vuosina 1975–1987. Häntä edelsi Jenő Fock ja seurasi Károly Grósz.

Lázár korvasi pääministerinä Jenő Fockin, jonka nimi yhdistettiin vuonna 1968 käynnistettyihin, mutta vuosina 1972–1973 neuvostojohdon painostuksesta keskeytettyihin talousuudistuspyrkimyksiin. Lázárin tärkein suojelija oli János Kádár, joka löysi hänestä uskollisen tukijan. Kadarin "uuden keskusjohdon" symboliksi nousi väritön ja hajuton pääministeri, joka ei koskaan ilmaissut näkemyksiään. Lázár ei julkistanut ohjelmaa, ei antanut lausuntoa, ei paljastanut itseään arkaluonteisissa asioissa, hän vain teki sen, mitä oli tehtävä: hän palveli uskollisesti ja hiljaa Kádárin politiikkaa. Hänellä ei ollut vaihtoehtoa: hänellä ei ollut historiaa työväenliikkeessä, eikä hänellä ollut suhteita muihin ylemmän puoluekoneiston avainhenkilöihin, mikä oli lopulta tärkein valtatekijä.

Kesällä 1987 Kádár, aistien jo vaaraa, yritti tehdä henkilömuutoksia, Lázár sijoitettiin kaksi vuotta aiemmin luotuun turhaan puoluevirkaan varapääsihteeriksi. Tämä askel osoitti myös, että Kádár ei edelleenkään kyennyt kohtaamaan kysymystä omasta seuraajansa – koska kukaan ei tietenkään voinut vakavasti ajatella, että Lázár perisi pääsihteerin viran. Kun Kadar kaatui toukokuussa 1988, entistä pääministeriä ei valittu edes keskuskomiteaan. Hänen tehtävänsä päättyi, hän jäi eläkkeelle ja kesäkuussa hän myös erosi kansanedustajan tehtävästä.

Vuoden 1990 hallinnonmuutoksen jälkeen monet syyttivät Lázária ja muita saman aikakauden poliitikkoja Unkarin tuhoisasta velkakriisistä ja kritisoivat heitä siitä, että he ylläpitivät vanhentuneita teollisuus- ja tuotantorakenteita eiätkä aloittaneet todelliisia uudistuksia. Toisaalta, samaan aikaan muissakaan sosialistimaissa ei kyetty uudistamaan talousjärjestelmää sisältä käsin.

## Lähteet
Google Docs

**Google Docs** on Googlen kehittämä tekstinkäsittelyohjelma. Se toimii selaimessa, ja Androidille ja iOS:lle on saatavilla myös mobiilisovelluksena. Google Docs on osa Googlen toimisto-ohjelmistoja, joihin kuuluvat Docsin lisäksi Google Sheets, Google Slides ja Google Forms. Edellä mainituissa palveluissa luodut tiedostot tallennetaan Google Driveen, Googlen pilvipalveluun.

Google Docs on ilmainen palvelu, mutta se vaatii rekisteröinnin, eli oman Google Account -käyttäjätunnuksen luomisen. Omiin Google Docsin tiedostoihin pääsee käsiksi mistä tahansa internetyhteydellä ja verkkoselaimella varustetusta tietokoneesta.

Google Docissa voi luoda tyhjältä pohjalta uusia asiakirjoja. Niitä voi muokata samoin tavoin kuin perinteisellä Microsoft Wordilla tai LibreOfficella: esimerkiksi listojen luonti, sarakkeiden luonti, taulukoiden lisäys, kuvien lisääminen, kommenttien lisääminen sekä perusmuokkaukset fontin vaihto, fontin väri ja koko.

Google Docsissa on automaattinen tallennusominaisuus, joka tallentaa auki olevan tiedoston automaattisesti saman tien, kun siihen tehdään muutoksia.

Google Docsiin voi tuoda ja siirtää myös omalta koneelta valmiita tiedostoja (muun muassa DOC, XLS, ODT, ODS, RTF, CSV).

Google Docsissa asiakirjan tai taulukkolaskennan voi jakaa myös muiden käyttöön yksilöimällä hänet sähköpostiosoitteella. Esimerkiksi ryhmätöitä tehdessä voi muut ryhmän jäsenet kutsua tekemään samaa asiakirjaa ja näin ryhmätyön tekeminen sujuu joutuisammin (säästytään muun muassa yleiseltä tiedostojen lähettämiseltä sähköpostitse edestakaisin). Useat ihmiset voivat katsella ja muokata tiedostoa samanaikaisesti. Tiedostoja voi siis käsitellä yksin, ryhmässä tai julkisesti kaikkien ihmisten kanssa.

Google Docsissa voi myös vertailla dokumentin eri versioita keskenään tai katsella dokumentin muutoshistoriaa. Valmiit tiedostot voi tallentaa omalle tietokoneelle DOC-, XLS-, CSV-, ODS-, ODT-, PDF-, RTF- tai HTML-muodossa. Valmiit tiedostot voi myös julkaista julkisiksi jolloin koko maailma näkee ne ja voi muokata niitä. Tiedostot voi myös julkaista omassa blogissa tai Google Appsin avulla. Tarvittaessa tiedostot voi myös poistaa eli tuhota. Google Docsissa on myös reaaliaikainen keskustelumahdollisuus niiden ryhmän jäsenten kesken, jotka ovat samaan aikaan kirjautuneena Google Docsiin.

## Lähteet

## Aiheesta muualla
* Google Docs
* Helsingin yliopiston valtiotieteellisen tiedekunnan TVT-opetus
PLM

**PLM** tarkoittaa seuraavia asioita:

*puolustusministeriö, ministeriö Suomen valtionhallinnossa
*tuotteen elinkaaren hallinta, (PLM) ().
SBS Pori

**SBS Pori** on porilainen salibandyn erikoisseura, joka perustettiin 1994. Seuran miesten edustusjoukkue pelasi kaudella 2012–2013 4-divisioonaa. SBS Pori on ykkösdivisioonan marathontaulukossa sijalla 11. Tähän kuuluu 6 kautta, 138 ottelua ja 168 pistettä. SBS Pori on pelannut myös liigassa kolmen kauden ajan, pelaten niissä 87 ottelua ja keräten 61 pistettä. Joukkue putosi I-divisioonaan kauden 2006–2007 päätteeksi, kun se hävisi liigakarsinnoissa Jyväskylän Happeelle voitoin 3-1.

Seuran naisten edustusjoukkue pelaa II-divisioonassa, jonka lisäksi seuralla on junioritoimintaa A- ja F-ikäluokissa.

## Lähteet
*

## Aiheesta muualla
* Seuran kotisivut
* Miesten joukkuekortti salibandyliigan sivuilla  
* SBS Porin tilastoja (UrheiluPori.com)
Jean Terrasson

**Jean Terrasson** (1670 Lyon - 15 syyskuuta 1750 Pariisi) oli filosofian ja latinan professori Collège royalissa. Hänet tunnettiin myös arvonimillä Abbeé Terrasson ja L'abbeé Terrasson. Terrasson oli Ranskan akatemian jäsen vuodesta 1732.

## Pääteokset
**Dissertation critique sur L'Iliade d'Homère, où, à l'occasion de ce poème, on cherche les règles d'une poétique fondée sur la raison et sur les exemples des anciens et des modernes* (1715). Réédition : 1971.
**Addition a la dissertation critique sur l'Iliade d'Homère, pour servir de réponse à la préface de Monsieur Dacier sur le nouveau Manuel d'Épictète* (1716)
**Lettre écrite à M*** sur le nouveau systeme des finances, & particulierement sur le remboursement des rentes constituées* (1720)
**Sethos, histoire, ou Vie tirée des monumens, anecdotes de l'ancienne Égypte, traduite d'un manuscrit grec* (1731)
**Histoire universelle de Diodore de Sicile, traduite en françois par M. l'abbé Terrasson* (1737–44)
**L'Académie des Dames ou les Sept Entretiens galants d'Aloisia, traduits de Meursius* (1750)
**La Philosophie applicable à tous les objets de l'esprit et de la raison, ouvrage en réflexions détachées* (1754) 

## Lähteet
* Mackey's Encyclopedia of Freemasonry, Vol. II. (1929)
Kettuterrieri

**Kettuterrieri** voi tarkoittaa eri koirarotuja:

*karkeakarvainen kettuterrieri
*sileäkarvainen kettuterrieri
*amerikankääpiökettuterrieri
Ernesto Sabato

**Ernesto Sabato** (24. kesäkuuta 1911 Rojas, Argentiina – 30. huhtikuuta 2011 Santos Lugares, Argentiina) oli argentiinalainen kirjailija, fyysikko ja ihmisoikeusaktivisti. Hän oli *[[El País]]in* mukaan Argentiinan kirjallisuuden viimeinen suuri nimi.

## Elämä

Sabato syntyi lähellä Buenos Airesia Rojasissa. Hänellä on italialaisia ja italianalbanialaisia sukujuuria. Hän liittyi opiskeluaikoinana kommunistisen puolueen nuorijaostoon ja nousi pian sen sihteeriksi. Hän jätti puolueen vuonna 1934 Josif Stalinin suorittamien vainojen jälkeen. Sabato valmistui Universidad Nacional de La Platasta. Hän täydensi opintojaan Pariisissa ja työskenteli siellä Curie-instituutissa. Toisen maailmansodan jälkeen hän siirtyi tieteen alalta kirjallisuuteen.

Sabaton kaunokirjallinen esikoisteos *[[Tunneli (Ernesto Sábaton romaani)|Tunneli]]* ilmestyi espanjan kielellä vuonna 1948. Teos sai kiitosta muun muassa Thomas Mannilta ja Albert Camus'lta, joka käänsi sen ranskaksi. Hän kirjoitti urallaan yhteensä kolme romaania. *Tunnelin* jälkeen ilmestyivät *[[Sankareista ja haudoista]]* (1961) ja *[[Abaddón el exterminador]]* (1974). Viimeksi mainittu palkittiin Ranskassa parhaana ulkomaisena kirjana. Sabato sai urastaan muun muassa espanjankielisen kirjallisuuden Cervantes-palkinnon.

Presidentti Raúl Alfonsín pyysi 1983 Sabatoa johtamaan komissiota, joka tutki Argentiinan sotilashallituksen tekemiä rikoksia vuosina 1976–1983. Komissio keräsi hallinnon julmuuksista aineistoa 50&nbsp;000 sivua. Komission työn ansiosta yhdeksän hallinnon jäsentä asetettiin myöhemmin rikoksista syytteisiin.

Sabato kuoli 99-vuotiaana huhtikuussa 2011 kotonaan Santos Lugaresissa. Hän oli ennen kuolemaansa sairastanut pari viikkoa keuhkoputkentulehdusta.

## Suomennetut teokset
*   Otavan kirjasto 45
*  Keltainen kirjasto 204

## Lähteet
Ramppikuume (tapahtuma)

**Ramppikuume** on 13–20-vuotiaille suunnattu valtakunnallinen nuorisoteatteritapahtuma, joka järjestetään vuosittain, normaalisti huhtikuussa. Tapahtumapaikan päiville tarjoaa pohjoissatakuntalainen Kankaanpään kaupunki. Tapahtuma järjestettiin ensimmäisen kerran vuonna 1997.

Tapahtuman ohjelma sisältää työskentelyä teatteriaiheisissa koulutuspajoissa sekä nuorisoteatterikatselmuksen, johon on avoin hakumahdollisuus kaikilla nuorisoteatteriryhmillä. Katselmukseen valitaan 5–7 nuorisoteatteriesitystä. Hakuaika päättyy tammikuun lopussa. Katselmuksen voittajaa odottaa Ramppikuume-kiertopalkinto sekä 840, nykyään tosin 1000 euron stipendi. Jaossa on myös muita palkintoja.

## Palkitut
* 2021 Kangasalan Pikkuteatteri: Kohtalona murha
* 2020 Teatteri Ulpu, Ulvila
* 2018 Sällit - Tampereen poikateatteri: Kullervo
*2015 Martinlaakson lukio, Vantaa: Ei
* 2012 Grande Finale, Tampere: Grande Finale
* 2011 Kolme Parta Teatteri, Tampere: Teurastamo
* 2010 Lempäälän Nuorisoseura, Lempäälä: Pesä
* 2009 Ryhmäpaine, Lahti: Bang Bang You're Dead
* 2008 Teatteri Ulpu, Ulvila: KYL MÄKI!
* 2007 Satulateatteri, Rautalampi: Jääkuvia
* 2006 Draamaryhmä Iitat, Kuusamo: Tyttöelämää 
* 2005 VAU! –teatteri, Lievestuore: Luento rakkaudesta
* 2004 Lapsi- ja nuorisoteatteri Tirinä, Savonlinna: Joko lasket likkalapse?
* 2003 Lievestuoreen kansalaisopisto: 41400 Lievestuore
* 2002 Kuusankosken Teatterin Nuorisoteatteri ja Valkealan Kirkonkylän, Tirvan ja Elimäen Nuorisoseurojen nuorisoteatteriryhmien yhteistyö: Pirun kaunis tyttö
* 2001 Teatteri Ulpu, Ulvila: Rippi 
* 2000 Varsinais-Suomen Kansanopiston musiikkiteatterilinja: Kalevanpoika
* 1999 Lahden Nuorisoteatteri: Häräntappoase
* 1998 Teatteri Flame, Hyvinkää: Kutsu
* 1997 Tampereen Nuorisoteatteri: Kadotuksen lapset

## Tapahtuman järjestäjät
* Suomen Nuoriso-opisto Paukkula
* Kalevan Nuorten Satakunnan piiri http://www.satakunnannuorisoseurat.fi
* Kalevan Nuorten Liitto http://www.kalevannuoret.fi
* Satakunnan Nuorisoseurojen Liitto http://www.satakunnannuorisoseurat.fi
* Suomen Nuorisoseurojen Liitto http://www.nuorisoseurat.fi
* Kankaanpään kaupunki http://www.kankaanpaa.fi
* Kankaanpään Nuorisoseura http://kotisivu.dnainternet.net/rl34/ 
* Opintokeskus Kansalaisfoorumi http://www.kansalaisfoorumi.fi

## Lähteet

## Aiheesta muualla
* Ramppikuume-tapahtuman kotisivu
* Ramppikuumeen keskustelufoorumi
Juan María Fernández y Krohn

**Juan María Fernández y Krohn** (s. 1950 Espanja) on entinen katolisen kirkon pappi, joka yritti murhata paavi Johannes Paavali II:n vuonna 1982. Hän yritti murhata paavin käyttämällä aseenaan pistintä, mutta epäonnistui, koska paavin turvamiesten onnistui estää murhan yritys. Paavin haavoittuminen murhayrityksessä pidettiin salassa. Juan María Fernández y Krohn tuomittiin teostaan kuuden vuoden vankeuteen. Hän istui vankilassa kuitenkin vain puolet ajasta, kolme vuotta, minkä jälkeen hänet karkotettiin Portugalista ja hän muutti Belgiaan.

Hänet pidätettiin heinäkuussa 2000 hänen kiivettyään Brysselin kuninkaallisen palatsin turvaesteen yli aikomuksenaan surmata joko Belgian kuningas Albert II tai vierailulle tuleva Espanjan kuningas Juan Carlos I. Hänet tuomittiin neljäksi kuukaudeksi ehdonalaiseen ja sakkoihin.

## Lähteet
The Beekeeper (albumi)

**The Beekeeper** on yhdysvaltalaisen laulaja-lauluntekijä Tori Amosin kahdeksas studioalbumi, joka julkaistiin 22. helmikuuta 2005. 

Levy on äänimaailmaltaan ja yleistunnelmaltaan artistin aikaisempaa tuotantoa rauhallisempi, ja sen 19 kappaletta on jaettu teemojen mukaan kuuteen erilaiseen "puutarhaan".

Levyllä kuullaan tutun Bösendorfer-flyygelin lisäksi runsaasti myös Amosin uudempaa aluevaltausta, Hammond-urkuja. Lähes jokaisella kappaleella merkittävässä osassa olevassa yhtyeessä soittavat lisäksi rumpali Matt Chamberlain ja basisti Jon Evans. Taustalaulajina vierailevat myös irlantilainen folk-laulaja Damien Rice sekä gospelkuoro.

Rajoitettuna painoksena julkaistu albumin erikoisversio sisältää albumin ja DVD:n.  DVD:llä on muun muassa bonuskappale ”Garlands” ja Amosin haastattelu.

Albumi oli Yhdysvalloissa parhaimmillaan Billboard 200 -listan sijalla 5. Suomessa se oli sijalla 15. Albumilta julkaistiin radiosingleinä kappaleet ”Sleeps with Butterflies”, ”Sweet the Sting” ja ”Cars and Guitars”.

## Kappaleet

## Arvostelut
* Soundi: 

## Listasijoitukset

## Lähteet

## Aiheesta muualla
* The Beekeeper Discogs-sivustolla
* The Beekeeper AllMusic-sivustolla
Suomen Harrastajateatteriliitto

**Suomen Harrastajateatteriliitto ry** (SHT) on vuonna 1948 perustettu kulttuurijärjestö jonka tehtävänä on edistää ja tukea harrastajateatteritoimintaa. Liittoon kuuluu yhteensä yli 500 harrastajateatteria. Suoraan jäsenenä on n. 300 teatteria ja loput 200 ovat jäseninä jäsenjärjestöjen kautta. Jäsenjärjestöjä on viisi, joista suurimmat ovat Suomen Nuorisoseurat ja Suomen Ylioppilasteatteriliitto SYTY. 

Suomen Harrastajateatteriliiton toiminnanjohtajana toimii Sanna Saarela ja puheenjohtajana kansanedustaja Paula Risikko. Liiton toimitilat sijaitsevat Minervankadulla Helsingin Töölössä. 

## Toiminta

SHT on harrastajateattereiden suurin edunvalvontajärjestö. Se järjestää teatterialan tapahtumia ja koulutuksia, jakaa tuotanto- sekä koulutusavustuksia, myöntää ansiomerkkejä sekä palkitsee vuosittain Vuoden Harrastajateatterin sekä jakaa vuoden Kantaesityspalkinnon. SHT:n vuotuinen päätapahtuma on Harrastajateatterikesä-festivaali Jyväskylässä.

Suomen Harrastajateatteriliiton toimintaa tukee Taiteen Edistämiskeskus vuotuisella määrärahalla.

## Aiheesta muualla
* Suomen Harrastajateatteriliiton kotisivut
Ervin Drake

**Ervin Drake** (alun perin **Ervin Maurice Druckman**; 3. huhtikuuta 1919 New York, New York – 15. tammikuuta 2015 Great Neck, New York) oli yhdysvaltalainen lauluntekijä. Hän tuli tunnetuksi lukuisista jazz- ja popkappaleistaan, joita olivat mm. ”I Believe” (1953, alkuperäinen esittäjä Jane Froman) sekä ”It Was a Very Good Year” (1961, teki tunnetuksi Frank Sinatra).

Drake teki urallaan töitä myös Broadwaylle. Hänet otettiin Songwriters Hall of Fameen vuonna 1983.

## Lähteet

## Aiheesta muualla
* Allmusicin esittely Ervin Drakesta
Kodaira

**Kodaira** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Higashikurumen, Higashimurayaman, Higashiyamaton, Koganein, Kokubunjin, Nishitōkyōn ja Tachikawan kaupunkeihin. Kodairassa on 190&nbsp;847 asukasta (vuonna 2017) ja sen pinta-ala on 20,51 neliökilometriä. 

Nykyisen muotoinen Kodairan kaupunki perustettiin vuonna 1962. Kaupunkia palvelevat JR Higashi-Nihonin Musahino-linja sekä Seibu-rautateiden Shinjuku-linja, Tamako-linja, Kokubunji-linja ja Niijima-linja.

## Lähteet

## Aiheesta muualla

*Kaupungin internetsivut
Darkness Falls

**Darkness Falls** on vuonna 2003 tehty kauhuelokuva. Elokuvan on ohjannut Jonathan Liebesman.

Elokuva kertoo pienestä Darkness Falls -nimisestä kylästä. Kylässä asuu vanha ystävällinen leski, Matilda Dixon, joka vaihtoi lapsien viimeiset maitohampaat kolikkoon. Lapset pitivät Matildasta, mutta lasten vanhemmat eivät pitäneet siitä että lapset kävivät Matildan luona. Kerran Matildan talo paloi ja hän selvisi juuri ja juuri hengissä palosta. Tulipalo oli polttanut Matildan kasvot kauheaan kuntoon ja Matilda lukittautui uuteen kotiinsa. Lapset jättivät pienessä pussukassa maitohampaansa Matildan talon eteen ja öisin Matilda kiersi lasten luona antamassa rahat, hänellä oli aina valkoinen posliininaamio naamallansa jottei kukaan näkisi hänen palaneita kasvojaan. Mutta kerran kahden lapsen kadottua kylästä, vanhempien syytökset kohdistuivat heti Matildaan. Matilda hirtettiin ja viimeisillä voimillaan hän kirosi koko kaupungin juuri ennen kuolemaansa.

150 vuotta myöhemmin nuori Kyle menettää viimeisen maitohampaansa, ja herää yöllä outoihin ääniin. Matilda Dixon, ”hammaskeiju”, oli tullut hakemaan hänen hammastaan. Kyle pystyy pakenemaan Matildaa ja hänen raivoaan, mutta hänen äitinsä murhataan julmasti. Tuskaisten muistojen piinaamana Kylen on kasvanut aikuiseksi ja saa kuulla vanhalta ystävältään että hänen pikkuveljellään on outoja ongelmia, eikä hän pysty nukkumaan. Kylen tutkiessa asiaa hän huomaa että ”hammaskeiju” on palannut.

## Näyttelijät
Lee Adams

**Lee Adams** (s. 14. elokuuta 1924) on yhdysvaltalainen sanoittaja, joka tuli tunnetuksi Charles Strousen kanssa tekemästään yhteistyöstä musikaalien parissa. 

Adams syntyi Mansfieldissä, Ohiossa, ja hänestä tuli humanististen tieteiden kandidaatti Ohion osavaltionyliopistosta ja maisteri Columbian yliopistosta. Hän työskenteli reportterina sanomalehdissä ja radiossa ja sanoitti musiikkia Broadwayllä ja Lontoossa esitettäviin musikaaleihin. 1970-luvulla Adams alkoi sanoittaa aktiivisesti myös elokuviin ja televisioon. Muun muassa *[[Perhe on pahin]]* -sarjan tunnuskappale ”Those Were the Days” on hänen sanoittamansa.

Adams voitti vuonna 1961 Tony-palkinnon musikaalista *Bye Bye Birdie* ja vuonna 1970 musikaalista *Applause*. Hänet otettiin Songwriters Hall of Fameen vuonna 1989.

## Lähteet